PTTEP ลบ 1.24% หลุดระดับ 100 บ. ต่ำสุดในรอบ 6 ปี 3 เดือน
PTTEP ณ เวลา 10.55 น. ราคาอยู่ที่ 99.25 บ. ลบ 1.25 บ. หรือ 1.24% สูงสุดที่ 100.50 บ. ต่ำสุดที่ 898.75 บ. มูลค่าซื้อขายที่ 520.20 ลบ. โดยราคาหุ้นปรับตัวลงสู่ระดับต่ำสุดในรอบ 6 ปี โดยนับตั้งแต่ราคาหุ้นอยู่ที่ระดับ 98 บ. เมื่อวันที่ 27 เม.ย.52
16 ก.ค. 2558

ผู้สื่อข่าวรายงานว่า ราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 10.55น. ราคาอยู่ที่ 99.25 บาท ลบ 1.25 บาท หรือ 1.24% สูงสุดที่ 100.50 บาท ต่ำสุดที่ 898.75 บาท มูลค่าซื้อขายที่ 520.20 ล้านบาท ขณะที่ดัชนีตลาดหุ้นไทยโดยรวมลบ 0.26%
โดยราคาหุ้น PTTEP มีการปรับตัวลงหลุด 100 บาท ซึ่งเป็นการปรับตัวลงต่ำสุดในรอบ 6 ปี 3 เดือน นับตั้งแต่ราคาหุ้นแตะระดับต่ำสุดที่ 98 บาท ในวันที่ 27 เม.ย. 2552 หลังจากนั้นราคาหุ้นเริ่มมีการปรับตัวขึ้นมาอย่างต่อเนื่อง และได้มีการปรับตัวลงมาอยู่ที่ระดับต่ำสุด 98.75 บาท อีกครั้งในวันนี้

บล.กรุงศรี ระบุในบทวิเคราะห์ โดยแนะนำ “ขาย” PTTEP ให้ราคาเป้าหมายที่ 95 บาท ขณะที่มองว่าเมื่อคืนนี้ราคาน้ำมันดิบ WTI ร่วง 3% ปิดที่ 51.41 ดอลลาร์/บาร์เรล ต่ำสุดในรอบกว่า 3 เดือน จากสต็อกน้ำมันดิบสหรัฐลดลงมากกว่าคาด ขณะเดียวกันทองคำก็ปรับลงต่ำสุดในรอบ 8 เดือน อยู่ที่ 1,147 ดอลลาร์/ออนซ์ หลังธนาคารกลางสหรัฐ(เฟด)ยังเชื่อว่าการปรับขึ้นอัตราดอกเบี้ยจะยังเกิดขึ้นในปีนี้ กรณีดังกล่าวทำให้คาดว่าหุ้นกลุ่มน้ำมันน่าจะยังกดดันตลาดต่อเนื่อง